دكتور هو ليه فى وصمه اْجتماعيه ضد الاْغتصاب فى العالم التالت خاصه اْغتصاب الذكور؟ يعنى ممكن تلاقى شاب الموت عنده اْفضل اْن حد يغتصبه مش بسبب الاْغتصاب نفسه ولكن بسبب الوصمه و كلام الناس ليه كده؟
في الحقيقة مقدرش أنكر إن في درجة ما من الوصم ضد المنتهكين جنسياً، لكن ده في العموم، في الثقافات المتدنية والبيئات المسيئة في العالم كله. لكنها في الغالب وصمة غير موجهة، يعني ممكن تلاقي الشخص بيصم ضد الانتهاك ولكن بمجرد ما بيعرف إن الشخص اللي قدامه واحد من الناجين من انتهاك بيتغير لدعم مش وصم. طبعاً بحسب درجة النضج النفسي واللي ملوش علاقة طردية بالبيئة الاجتماعية. جزء من الوصم سببه إن الجزء البهيمي مننا بينظر للاعتداء الجنسي على إنه سيطرة وبسط نفوذ، لكن بمجرد ما بنشوف حد تعرّض للحادث بالفعل ففي الغالب الجزء الإنساني بيتولى الأمر. يفضل إن أقول لك إن آخر إحصائية أمريكية عن التحرش بالذكور [عينة من ١٢ لـ١٦ سنة] والنسبة كانت ١٧٪ تخيل إن دول اللي بلّغوا، ولو ضفنا من أول ٥ سنوات وهي قمة توقيت التحرش، تخيل هتبقى النسبة كام.! وكلمة في سرّك، فرويد شايف إن جميع الذكور تعرّضوا لدرجة من الإغواء في الطفولة، سواء فاكرين ده أو قاموا بإسقاطه.